Forslag til struktur og indhold af lærervejledning samt opgavebeskrivelse (nederst)
Hvad har den underviser, der skal anvende materialet behov for at vide?
	Forløbets titel
	Opgave om omsorgsbegrebet – de sidste 100 år

	Omfang
	4 moduler

	De grundlæggende idéer 
	Projektorienteret. Formålet er at øge, nuancere og fremme elevernes forståelse for omsorg.
Motivere og træne eleverne til selvstændigt at opnå ejerskab for en opgave.
Eleven tilegner sig viden om, at omsorg er at vise interesse og bekymring for et andet menneske og samtidig kunne skelne mellem den professionelle, personlige og private omsorg.
Hvordan ser eleven sig selv som omsorgsperson? Hvordan har samfundet udviklet sig? På Individ niveau og samfundsniveau.

	Læringsmål
	Vidensmål:

7) Omsorg, personlig og praktisk hjælp til borgere med fysisk eller psykisk funktionsnedsættelse, under hensyntagen til etik, borgerens intimsfære og blufærdighed.

8) Kendskab til metodiske tilgange i faggruppens udøvelse af faget.

Færdighedsmål:

2) Yde omsorg, personlig og praktisk hjælp til borgere med fysisk og/eller psykisk funktionsnedsættelse under hensyntagen til borgens helbredstilstand og intimsfære. 

Kompetencemål:

1) forklare borgerens forløb i social- og sundhedsvæsenet og faggruppens rolle heri 


2) forstå og forklare rammerne for den rehabiliterende tilgang, herunder faggruppens funktion i forhold til at støtte borgeren i mestring af eget liv 


5) møde borgere og pårørende på en etisk og respektfuld måde, herunder medvirke til at forebygge konflikter i jobudøvelsen 


Læringsmål: Opgaven skal give eleven en selvforståelse for egenomsorg og omsorg til andre og fra andre. Eleven skal tilegne sig viden i web 2.0 værktøjer.



	Hvor i et undervisningsforløb?
	Tema 1 


	Arbejdsformer
	Kollaboration – samskabende. Eleverne følges ad med opgaven. Eleven benytter sig af fagsprog og heri ligger den ene dimension af læringen – den anden dimension er at opnå vished om omsorgsbegrebets betydning for pleje og omsorg i praksis. 

	Underviserrolle
	Underviser skal understøtte at ovenstående mål opnås. Det gøres ved at interagere med grupperne – få dem til at sætte ord på, hvilken retning deres proces går. Tal med dem om, hvorfor de vælger den retning til at belyse de faglige aspekter i emnet omsorg. Få eleven til at italesætte, hvorfor omsorg er vigtig for borgeren. Vær støttende ift. elever, der ikke har så mange resurser, når der skal arbejdes i skole tube eller er udfordret på at forstå opgaven.
Opgavens besvarelse skal gennemføres ved hjælp af web 2.0 værktøjer fra studie tube – padlet, we video og Mind Meister. Padlet anvendes til opbygning af opgaven.

	Vejledning
	Inden projektet skal eleverne have lavet en 24 timers opgave (mikroniveau) og have læst kapitel 17 i grundforløbsbogen om omsorg. Eleverne bliver vejledt i at gå tilbage i tiden med start ca. 1920 og indtil i dag. De resurse stærke elever kan som ekstra arbejde med eksempelvis fremtidige årstal – hvad kan der komme til at ske med omsorgsbegrebet i fremtiden?  


	Differentiering
	De lidt svagere elever får mulighed for at udtrykke sig på anden måde end ved at skulle bruge ord eller skrive. De kan tegne, diktere, filme eller andet.
På denne måde kan de udtrykke sig på andre måder. De lidt stærkere elever med flere resurser kan gå dybere til værks i f.eks de nedslag de finder spændende at arbejde med.

	Hvilke e-læringsværktøjer
	Padlet, we video og mind meister i studie tube.
I Padlet kan man med fordel lave nogle nedslag i forskellige årstal. Man kan indsætte video og meget andet.

	Særlige forhold
	Max 2 i hver gruppe

	Et par gode råd
	Alt, hvad der laves på skoletube kan deles og det er, derfor vigtigt at få samlet en hel serie af opgaver, der kan bruges i andre sammenhænge i elevens uddannelsesforløb.
Der er stor brugervenlighed i programmet, derfor kan alle forhåbentlig være med i processen.


	Husk
	Programmet i skole tube er en anden måde at lære på. 




Opgave:
1. I skal arbejde i grupper á to. Opgaven lyder, at I skal lave en tidslinje i programmet Padlet i Studie Tube.
2. Tidslinjen skal beskrive omsorgsbegrebets udvikling siden 1920. Både på samfundsniveau og individniveau. Hvorfor er forståelsen af omsorg relevant for kommende Sosu medarbejdere?

Hvad er omsorg?
Har opfattelsen af omsorg ændret sig? Hvis ja – hvordan?
Hvorfor vælger I de nedslag, I gør?
Hvorfor er forståelsen for omsorg relevant for kommende Sosu medarbejdere?
3. I skal lave nedslag i jeres tidslinje – dykke ned i årstal, hvor omsorgsbegrebet anvendes. Det kan være både professionelt, personligt og privat omsorg. Dokumenter med kilder og argumenter. Vær kreative.
4. Find fotos og indsæt små filmoptagelser 
5. I skal vise jeres tidslinje for de andre grupper (mødes fire og skiftes), går videre til næste gruppe. Her får i mulighed for at fortælle om jeres overvejelser, når I har lavet tidslinjen.
Tidsperspektiv:
4 moduler
Præsentation:
I skal vise jeres tidslinje for 4 andre grupper (10 personer i alt). I skal fortælle om jeres overvejelser. I skal informere, om de nedslag I har valgt at fordybe jer i.  








